Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Francúzsko, Paríž
Vykonaná v dňoch: 26.—29. novembra 2014
Názov prijímajúcej organizácie: OECD

Účel cesty: OECD TALIS - 17. zasadnutie TALIS Výboru účastníckych krajín (BPC)
Spôsob financovania: z rozpočtu NÚCEM 

3. Rámcový program pobytu:

26.11.2014 – prílet do Paríža; 27.-28.11. – pracovné rokovania; 29.11. – odlet do Viedne, Bratislavy

4. Stručný priebeh rokovaní:  

Úvod – otvorenie zasadnutia
17. pracovné zasadnutie BPC sa konalo v OECD Conference Centre v Paríži. Stretnutie riadila pani Montserrat Gomendio (Španielsko), z OECD Sekretariátu pani Julie BÉLANGER (analytička), pani Karine Tremblay  (OECD).

Hlavné témy rokovania:
-	Aktualizácia vývoja na úrovni OECD/EDU 
-	TALIS správy o progrese
-	Aktualizácia informácií o ďalších správach TALIS 2013
-	Správa o rozpočte TALIS 2013
-	Diskusia k pohľadom na národnej úrovni k implementácii a vplyvom výsledkov TALIS 2013 na národné vzdelávacie systémy
-	TALIS dlhodobá stratégia
-	TALIS 2018 priority  a návrhy
-	Prehľad prác v TALIS 2018, rozpočet a výstupy
-	TALIS video štúdia
-	Úvodné informácie o projekte pre učiteľov pripravujúcich sa na budúce povolanie 

Nové informácie o výskumoch OECD/EDU
P. Andreas Schleicher, p. Jean Yip, p. Jenny Bradshaw,  p. D. Van Damme, p. J. Bélanger predstavili 
Kúčové projekty z Direktoriátu pre vzdelávanie súvisiace s TALIS. Informovali o nových OECD programoch a projektoch, vrátane NESLI indikátori a GPS web, PISA vývoj pre 2015 – 2018, ITEL, Thomas J. Alexander Fellowship program. 

Správy o pokroku
P. Karine Tremblay, p. Montserrat Gomendio, p. Yuri Belfali informovali o ďalšom stretnutí Executive Strategic Group. P. F. Crippa z Európskej komisie informovala BPC o možnostiach kontinuálnej podpory a spolupráce zo strany EK smerom k štúdii TALIS.  

Aktualizácia informácií o správach TALIS 2013
P. K. Kubacka predstavila prehľad informácií o pripravovaných medzinárodných voliteľných správach pre ISCED 1 a 3. Ďalšie informácie sa týkali úrovne TALIS – PISA linku, ďalších analýz a plánovaných správ. Vyzvala tiež na možnosť poskytnutia konzultácii s potenciálnymi výskumníkmi z národných úrovní v príprade dvoch tematických správ publikovaných v r. 2015. 

TALIS rozpočet
P. K. Tremblay predstavila nové informácie ohľadom rozpočtu TALIS, ktorý zahŕňal príjmy získané v Časti I a z jednotlivých krajín zapojených do hlavnej štúdie a výskumov. Následne informovala o výdavkoch za roky 2011 – 2014. V prípade SVK je rozpočet na úrovni cca 90 tis. Eur.

TALIS dlhodobá stratégia
P. M. Taguma predstavila nové plány v ECEC Network súvisiace s výskumom učiteľov v predprimárnom vzdelávaní (ISCED 0). Vzhľadom na veľké rozdiely medzi krajinami, by výskum mal priniesť prehľad o kvalifikovanosti a charakteristikách zamestnancov pre stupeň ISCED 0-1.

TALIS 2018 priority a návrh
P. J. Bélanger predstavila revidovaný návrh štúdie TALIS 2018. Diskusie sa viedli k obsahu štúdie, úrovniam ISCED a boli zamerané aj na voliteľné časti (PISA-TALIS link). Core predstavuje ISCED 2, o ktorý SVK prejavila opätovný záujem. Zameraný bude na charakteristiky učiteľov a politicky zamerané indikátory. Ďalej bol predstavený časový harmonogram, jednotlivé kroky TALIS 2018 a priority.  V r. 2016 prebehne predpilot štúdia, v r. 2017 pilotná štúdia na vzorke a vo 4. Q. 2018 hlavná štúdia TALIS 2018. V decembri 2019 budú zverejnené správy pre ISCED 1,2,3. V júni 2019 Country notes profiles.

Prehľad prác v TALIS 2018, rozpočet a výstupy
P. K. Tremblay predstavila práce, rozpočet a výstupy štúdie TALIS 2018. Rovnako bola súčasťou aktualizácia vývoja Časti II programu.

Základné témy TALIS 2018 – 5 hlavných politických tém na úrovni národných vzdelávacích systémov:
1.	Efektivita učiteľov a vzdelávania 
2.	Atraktivita učiteľského povolania
3.	Odborný rast a rozvoj učiteľov vnútri profesie
4.	Udržateľnosť učiteľov v profesii
5.	Školské politiky podporujúce efektivitu
Vo výskume budú použité podobné metódy ako v TALIS 2013. Súčasťou budú trendové analýzy a vyváženosť hĺbky skúmaných tém. Do konca decembra majú členské krajiny prejaviť záujem o účasť v TALIS 2018. Spoluúčasť EK ešte nie je vyjasnená. Platby k TALIS 2018 budú rozdelené do 5 rokov (2015 – 2019).

TALIS video štúdia 
P. J. Bélanger informovala o úsilí sekretariátu zabezpečiť dodatočné externé zdroje na video štúdiu. Diskutovali sa ďalšie kroky a časový harmonogram. Priemerný medzinárodný poplatok na krajinu, ktorá by sa zapojila do tejto voliteľnej časti štúdie, je cca 178 tis. EUR (bez národných výdavkov).  Vzhľadom na vysokú finančnú náročnosť tejto časti štúdie neodporúčame zapojiť SVK do video štúdie TALIS. 

TALIS – projekt o začínajúcich učiteľoch
P. K. Tremblay predstavila náčrt projektu, prác, rozpočtu, metód a časový harmonogram pre TALIS – projekt o začínajúcich učiteľoch. Zámer bude ďalej rozpracovaný na úrovni BPC a Skupiny národných expertov. 

Zhrnutie a ďalšie otázky
P. Montserrat Gomendio predstavila závery rokovaní, diskusií, termín ďalšieho mítingu.  

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: PhDr. Soňa Hanzlovičová, generálna riaditeľka Sekcie regionálneho školstva, MŠVVaŠ SR